Document ID: /roh_data/filtered/fineweb-2-filterrobots_roh.jsonl.gz/16312

La viafier dal Gottard vegn statalisada l'onn 1909 sco ultima da las 5 grondas societads da viafier privatas da la fin dal 19. tschientaner ed integrada en las Viafiers federalas svizras fundadas l'onn 1902. Il passadi a las VFF sa retardescha perquai ch'ils contracts internaziunals cun l'Italia e cun la Germania valan anc adina. Suenter la statalisaziun è la viafier dal Gottard per decennis la lingia la pli rentabla da las VFF. L'onn 1921 vegn ella electrifitgada. Quai è l'emprim project grond da las VFF vi dal traject dal Gottard.
« Preschents èn 28 votants che represchentan 48'050 aczias resp. in chapital d'aczias da 24'025'000.– francs. »Protocol da la radunanza generala finala dals acziunaris da la Societad da la viafier dal Gottard a Lucerna dals 22 da zercladur 1912